Notre dame de Pris. Monument et Mythe. Description et Narration
Creators: name: Νικολή, Θωμαή Γεωργίου
Publisher: name: Aristotle University of Thessaloniki
Year: 2008
Subjects: Υβρίδιο
Αποδέκτης γλωσσικών πληροφοριών
Ουγκώ
Παναγία των Παρισίων
Αφήγηση
Περιγραφή
Hugo Victor
Cathedral
Implied author
Hybrid
Intratextual narration
Description

description: Αντικείμενο αυτής της εργασίας αποτέλεσε το έργο του Βίκτωρ Ουγκώ ''Παναγία των Παρισίων''. Το βιβλίο περιλαμβάνει, εκτός από το κυρίως μυθιστόρημα, έναν μικρό Πρόλογο και ένα Σημείωμα του Συγγραφέα στην τελική έκδοση, δηλ. δύο Eξωτερικά Κείμενα που μπορούν να θεωρηθούν ως '''παρακείμενα'. Στον Πρόλογο ο Ουγκώ δηλώνει ότι η λέξη ΑΝΑΓΚΗ, που βρήκε χαραγμένη σε έναν τοίχο του ναού, υπήρξε το αφετηριακό ερέθισμα και καθόρισε την πρόθεση του για τη συγγραφή του έργου με σκοπό τη διατήρηση και προστασία των γοτθικών μνημείων. Το βιβλίο και ο καθεδρικός ναός, που είναι το κεντρικό στοιχείο του, εξετάστηκαν ως καθολικές δομές μέσα από την άποψη της υβριδικής οργάνωσης. Μια τέτοια προσέγγιση στηρίχτηκε στο χαρακτηρισμό του καθεδρικού ναού ως υβριδίου από τον ίδιο το συγγραφέα, ένα αρχιτεκτόνημα δηλαδή το οποίο συνδυάζει πολλαπλά στοιχεία προερχόμενα από διάφορους αρχιτεκτονικούς ρυθμούς. Στοιχεία του Προλόγου που προβάλλονται στο υπόλοιπο έργο, μετά από επεξεργασία, οδήγησαν στο συμπέρασμα ότι το βιβλίο αποτελεί ένα κράμα πραγματικότητας και μύθου όπου χώροι και καταστάσεις συμφύρονται, παρόν και μέλλον συμπλέκονται : το μυθιστορηματικό Παρίσι του 1482 προβάλλεται και ανακαλύπτεται μέσα από το Παρίσι του 1830. Η άμεση επικοινωνιακή σύνδεση του συγγραφέα με τον αναγνώστη διατρέχει το έργο και συμβάλλει στην μείξη διαφορετικών δεδομένων. Το μνημείο πατάει ταυτόχρονα σε μια συγκεκριμένη ορατή και επισκέψιμη πραγματικότητα και σε μια μυθοπλαστική « πραγματικότητα » και αποκτά έτσι έναν ιδιαίτερο χαρακτήρα λόγω της ώσμωσης των ενδοαφηγηματικών και εξωαφηγηματικών περιγραφών. Το βιβλίο, ειδωμένο μέσα από την άποψη της υβριδικής κατασκευής, είναι το αποτέλεσμα της χρήσης του θεωρητικού εργαλείου που ανέλυσε ο Ουγκώ στον Πρόλογο του Κρόμγουελ. Ο συγκερασμός διαφορετικών ή και αντίθετων στοιχείων καταργεί τα όρια που θέτει το μυθιστορηματικό είδος. Το λογοτεχνικό προιόν είναι αποτέλεσμα των ελεύθερων επιλογών του συγγραφέα-παραγωγού του κειμένου.
description: This study focuses on the Victor Hugo's book The Hunchback of Notre Dame.It contains two paratexts : a Preface and a Note. In his Preface Hugo invokes a Greek word ΑΝΑΓΚΗ found scratched on a wall in the cathedral. the centerpiece of his work. The book, inspired by this word and built on the monument, was written as a statement to preserve it. Different styles are combined in Notre Dame the monument and Notre Dame the book, and in this essay both of those constructions are examined through the hybrid structure aspect, approach based on Hugo’s own words. The fusion between artifice and actuality, myth and reality, past and present is served by the communicative contact between author/narrator and formal reader/addressee in an extra-narrative level. An amalgam resulting of both extra and intra-narratives descriptions provides a particular quality to the cathedral. The hybrid structure of the book is founded on ‘’Preface de Cromwell’’, Hugo’s theoretical tool. It contributes to the global literary construction with the aim of safeguarding the France's Gothic heritage.